ഉപതെരഞ്ഞെടുപ്പ്: ഹിമാചലില് കോണ്ഗ്രസ് മുന്നേറ്റം കോണ്ഗ്രസിനും ബിജെപിക്കും ഒരു പോലെ നേട്ടം അവകാശപ്പെടുന്ന വിധിയെഴുത്തുമായി ഉപതെരഞ്ഞടുപ്പിലെ ഫലപ്രഖ്യാപനങ്ങള് പുറത്ത്. പതിമൂന്ന് സംസ്ഥാനങ്ങളിലായി മൂന്നുലോക്സഭാ മണ്ഡലങ്ങളിലും ഇരുപത്തൊന്പത് നിയമസഭാമണ്ഡലങ്ങളിലും നടന്ന ഉപതെരഞ്ഞെടുപ്പ് ഫലങ്ങളാണ് പുറത്തുവന്നത്. ഹിമാചല് പ്രദേശിലും രാജസ്ഥാനിലും നേട്ടം കൊയ്ത് കോണ്ഗ്രസും വടക്കുകിഴക്കന് സംസ്ഥനങ്ങളില് ബിജെപിയുടെ മുന്നേറ്റവും ബംഗാളില് തൃണമൂല് കോണ്ഗ്രസിന്റെ അപ്രമാദിത്വവുമാണ് ഉപതെരഞ്ഞെടുപ്പ് നല്കുന്ന രാഷ്ട്രീയ നേട്ടങ്ങളുടെ ചിത്രങ്ങള്. പശ്ചിമബംഗാളില് തൃണമൂല് കോണ്ഗ്രസ് സ്ഥാനാര്ഥികള് ഒരുലക്ഷത്തിലധികം ഭൂരിപക്ഷത്തോടെയാണ് ഇപ്പോള് വിജയം പ്രഖ്യാപിക്കപ്പെട്ട മണ്ഡലങ്ങളില് നിന്ന് ജയിച്ചുകയറിയത്. ബംഗാളില് തൃണമൂല് കോണ്ഗ്രസിന്റെ അപ്രമാദിത്വം തന്നെയാണ് ദൃശ്യമാകുന്നത്. കോണ്ഗ്രസ് ഭരണത്തിലിരിക്കുന്ന രാജസ്ഥാനില് രണ്ടു നിയമസഭാ മണ്ഡലങ്ങളിലും പാര്ട്ടി സ്ഥാനാര്ഥികള് വിജയത്തിലേക്ക് മുന്നിറിക്കൊണ്ടിരിക്കുകയാണ്. മാണ്ഡി പാര്ലമെന്റ് മണ്ഡലത്തിലും കോണ്ഗ്രസ് സ്ഥാനാര്ഥി തന്നെയാണ് മുന്നിട്ടു നില്ക്കുന്നത്. ഹിമാചല് പ്രദേശിലെ അര്ക്രി നിയമസഭാ മണ്ഡലത്തിലും കോണ്ഗ്രസ് സ്ഥാനാര്ഥി മുന്നിട്ടുനില്കുകയാണ്. എന്നാല് ഫത്തേപ്പൂര് നിയമസഭാ മണ്ഡലത്തില് ബിജെപി വിജയത്തോട് അടുക്കുന്നതായാണ് സൂചന. ഉപതെരഞ്ഞെടുപ്പില് ബിജെപിക്ക് വടക്കുകിഴക്കന് സംസ്ഥാനങ്ങളിലും മധ്യപ്രദേശിലും വലിയ നേട്ടം കൊയ്യാനായിട്ടുണ്ട്. അതേസമയം, മിസ്സോറാമില് ആകെ പോള് ചെയ്ത വോട്ടില് 39.96വും നേടി മിസോ നാഷണല് ഫ്രന്റ് തുരിയല് നിയമസഭാ മണ്ഡലത്തില് വിജയിച്ചതായി പ്രഖ്യാപിക്കപ്പെട്ടു. അസമില് തൗറി നിയമസഭാ മണ്ഡലത്തില് ബിജെപി വിജയിച്ചപ്പോള് ശേഷിക്കുന്ന സീറ്റുകളില് സഖ്യകക്ഷികള് മുന്നിട്ടുനില്ക്കുകയാണ്. തൗറയില് 2011ല് കോണ്ഗ്രസ് വിട്ട് ബിജെപിയില് ചേക്കേറിയ ബോര്ഗോഹെയ്നാണ് അന്പതിനായിരത്തിലധികം വോട്ടുകള് നേടി വിജയിച്ചത്. ബിജെപി സഖ്യ കക്ഷിയായ യുപിപിഎല് സ്ഥാനാര്ഥികളും അസമില് വിജയം നേടിയിട്ടുണ്ട്. മേഘാലയയില് ഭരണകക്ഷിയായ എന്പിപിക്ക് തന്നെയാണ് ഉപതെരഞ്ഞെടുപ്പില് വിജയം നേടാനായത്. ബിഹാറില് ഭരണകക്ഷിയായ ജെഡിയുവും ആര്ജെഡിയും ഓരോ സീറ്റില് വീതം മുന്നിട്ട് നില്ക്കുന്നതായാണ് തെരഞ്ഞെടുപ്പ് കമ്മീഷന് അറിയിക്കുന്നത്. അവസാന ഫലപ്രഖ്യാപനം നടന്നിട്ടില്ല. ഐഎന്എല്ഡി ജനറല് സെക്രട്ടറി അഭയ് ചൗതാല ഹരിയാനയിലെ ഇല്ലേനബാദ് നിയമസഭാ മണ്ഡലത്തില് നിന്ന് വിജയിച്ചതായി പ്രഖ്യാപിക്കപ്പെട്ടു. ദാദ്ര ആന്ഡ് ഹവേലി ലോക്സഭാമണ്ഡലത്തില് ശിവസേന സ്ഥാനാര്ഥിയാണ് ഇപ്പോള് മുന്നേറുന്നത്. എന്നാല് ഫലപ്രഖ്യാപനം വൈകുമെന്നാണ് സൂചന.